**Uuden Ford Focus RS:n tarinasta tehtiin videosarja “Rebirth of an Icon”**

* Fordin tuottamassa videosarjassa kurkistetaan kulisseihin ja julkistetaan uuden Focus RS:n tarina
* “Rebirth of an Icon” -videoissa tarina alkaa suunnittelupöydältä, etenee ääriolosuhteissa tehdyistä testikuvauksista auton maailman ensi-iltaan ja aina siihen, kun auton kehittämisessä mukana ollut Ken Block saa auton alleen
* Sarjan trailerissa esiintyy myös Raj Nair (Ford’s group vice president, Global Product Development and chief technical officer), ja se on katsottavissa osoitteessa <https://www.youtube.com/watch?v=RdgAFY1fXAE> . Viikoittain julkistettavien kahdeksan videon ensimmäinen julkaistaan 30.9.

**Helsinki 23.9.2015** – Arizonan polttavasta kuumuudesta arktiseen erämaahan, suunnittelupöydältä törmäystestilaboratorioon. Näistä elementeistä koostuu Fordin uuden Focus RS:n matkasta tehty videosarja, jossa katsojat pääsevät kurkistamaan kulisseihin.

“Rebirth of an icon” kertoo Focus RS:n kehitystarinan kaikkine kommelluksineen. Videoissa seurataan autoa eri puolille maailmaa, Ford Performance -yksikön insinöörit testaavat sitä Ken Blockin ja Raj Nairin silmien alla.

“Focus RS on ainutlaatuinen suorituskykyinen auto, jolla on myös huikea menneisyys. Se loi suuria odotuksia ja paineita nykyversion kehittämiseen, johon päästiin tiimityöllä, päättäväisyydellä ja keskittymisellä”, kertoo Nair. “Videosarjassa kehitystyötä ei kaunistella vaan esitellään välillä hyvinkin kuoppaista kehitystaivalta.”

Videosarjan traileri on katsottavissa osoitteessa: <https://www.youtube.com/watch?v=RdgAFY1fXAE>

Kahdeksanosaisesta videosarjasta julkistetaan viikoittain uusi jakso, ensimmäinen 30.9.

* Osa 1: Projekti käynnistyy – Block ja Nair keskustelevat prototyyppivaiheessa siitä, mitä auton pitäisi antaa kuljettajalleen.
* Osa 2: Muotoilu ja kehitys – Törmäystesteissä auto joutuu todelliseen koetukseen.
* Osa 3: Vihdoinkin tiellä – 1 600 kilometrin matkalla kuljetaan Kalliovuorilta Arizonan autiomaahan.
* Osa 4: Radalla – Block suuntaa kohti Fordin huippusalaista testipaikkaa ja ottaa autosta kaiken irti.
* Osa 5: Jäätä, lunta ja pakkasta – Talvitestit Ruotsissa ja kehitystiimillä on töitä auton suorituskyvyn parantamisessa.
* Osa 6: Voimien ponnistelu – Vain suorituskyvyllä on merkitystä, kun Fordin Saarlouisin tehtaalla Saksassa valmistaudutaan tuotannon aloittamiseen.
* Osa 7: Suurennuslasin alla – Ensiesiintyminen Goodwood Festival of Speedissä, ratin takana Ken Block
* Osa 8: Loppu häämöttää – Johdon arvio onnistumisesta

[Uusi Focus RS](http://focusrs.fordpresskits.com/) on tilattavissa ja toimitukset alkavat alkuvuodesta. Autossa on uusi neliveto kaarreajon hallintajärjestelmällä, mikä saa aikaan loistavan pidon, ketteryyden ja kaarreajo-ominaisuudet. Moottorina on erikoisvalmisteinen 2.3 litran EcoBoost-moottori, joka 350-hevosvoiman turvin kiihtyy nollasta sataan 4,7 sekunnissa.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 195 000 henkilöä ja sillä on 66 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 53 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 23 tuotantolaitosta, joista 15 Ford omistaa kokonaan tai on enemmistöomistaja ja 8 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

010 3447 123